OpenLLM-France/wikimedia huggingface dataset:
# Manja Kowalski

Manja Kowalski (Potsdam, 25 de gener de 1976) és una remadora alemanya, ja retirada, que va competir durant les dècades de 1990 i 2000.
El 2000 va prendre part en els Jocs Olímpics d'Estiu de Sydney, on fent equip amb Meike Evers, Manuela Lutze i Kerstin Kowalski, la seva germana bessona, guanyà la medalla d'or en la prova del quàdruple scull del programa de rem.
En el seu palmarès també destaca una medalla d'or al Campionat del món de rem de 2001.

## Referències

* ↑ Manja Kowalski a Sports Reference (arxivat)
* ↑ «Manja KOWALSKI» (en anglès americà). [Consulta: 10 setembre 2020].
# Hans Steinfeld

Hans Steinfeld (Denver, 14 de desembre de 1959), sovint anomenat Chris Steinfeld, és un regatista estatunidenc, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla de plata en la categoria classe 470 del programa de vela. Va compartir vaixell amb Steve Benjamin. En el seu palmarès també destaca una medalla de plata al Campionat del món de vela.

## Referències

* 1 2 «Chris Steinfeld Olympic Results». sports-reference.com. Arxivat de l'original el 18 d’abril 2020. [Consulta: 12 abril 2020].
# Leslie Rich

Leslie George Rich (Somerville, Massachusetts, 29 de desembre de 1886 – Dade City, Florida, octubre de 1969) va ser un nedador estatunidenc que va competir a començament del segle xx.
El 1908 va prendre part en els Jocs Olímpics de Londres, on guanyà la medalla de bronze en els relleus 4x200 metres lliures, junt a Harry Hebner, Leo Goodwin i Charles Daniels. També diputà els 100 metres lliures del programa de natació, on fou quart.

## Referències

* ↑ «Leslie Rich Olympic Results». sports-reference.com. Arxivat de l'original el 6 de gener 2009. [Consulta: 2 desembre 2015].
# Barbara Armbrust

Barbara Armbrust (Saint Catharines, 13 d'agost de 1963) és una ex-remadora canadenca que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició del quatre amb timoner del programa de rem. Formà equip amb Marilyn Brain, Angela Schneider, Lesley Thompson i Jane Tregunno. En el seu palmarès també destaca una medalla de bronze al Campionat del món de rem.

## Referències

* ↑ «Barbara Armbrust Olympic Results». sports-reference.com. Arxivat de l'original el 18 d'abril 2020. [Consulta: 19 octubre 2019].
* ↑ Fitxa a worldrowing.com Arxivat 2021-01-12 a Wayback Machine. FISA
# Ptilodontoïdeus

Els ptilodontoïdeus (Ptilodontoidea) són un grup de mamífers extints de l'hemisferi nord. Eren animals generalment petits i semblants a rosegadors de l'ordre dels multituberculats.
Alguns gèneres contenien moltes espècies, tot i que la majoria es coneixen a partir de material escàs. Ptilodus, un dels més coneguts, era comparable a un esquirol.
Se n'ha trobat material del Cretaci superior a Europa i Nord-amèrica. Les formes més recents vivien a Àsia, Europa i Nord-amèrica. Classificats en el subordre dels cimolodonts, eren uns dels últims multituberculats.
La superfamília se subdivideix en les famílies següents:
* Cimolodontidae (possiblement 3 gèneres)
* Neoplagiaulacidae (10 gèneres)
* Ptilodontidae (4 gèneres)
Neoliotomus, un gènere de posició taxonòmica incerta, sembla pertànyer a aquesta superfamília.

## Referències

* ↑ Entrada «Ptilodontoidea» de la Paleobiology Database (en anglès). [Consulta: 20 desembre 2022].

## Bibliografia

* Kielan-Jaworowska, Z.; Hurum, J. H. (2001). «Phylogeny and Systematics of multituberculate mammals». Paleontology, 44, pàg. 389-429.
* MESOZOIC MAMMALS; Ptilodontoidea, an Internet directory.
# Cryptomanis gobiensis

Cryptomanis gobiensis és una espècie extinta de pangolins prehistòrics que visqueren durant l'Eocè a Àsia. Se'l coneix a partir d'un únic fòssil descobert a la Xina i catalogat com a AMNH 26140.

## Referències

* ↑ Entrada «Cryptomanis gobiensis» de la Paleobiology Database (en anglès). [Consulta: 20 desembre 2022].
# Frederick Hughes

Frederick St. John Hughes (Cowes, illa de Wight, 22 de febrer de 1866 - Southampton, 3 de novembre de 1956) va ser un regatista anglès que va competir a començaments del segle xx. Era germà del també regatista Alfred Hughes.
El 1908 va prendre part en els Jocs Olímpics de Londres, on va guanyar la medalla de bronze en la categoria de 8 metres del programa de vela. Hughes navegà a bord del vaixell Sorais junt a Philip Hunloke, Alfred Hughes, George Ratsey i William Ward.

## Referències

* 1 2 «Frederick Hughes Olympic Results». sports-reference.com. Arxivat de l'original el 18 de desembre 2012. [Consulta: 11 desembre 2015].
# Marc Detton

Marc Pierre Detton (Thorigny-sur-Marne, 20 de febrer de 1901 – París, 24 de gener de 1977) fou un remer francès que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa de rem. En la prova del doble scull, formant parella amb Jean-Pierre Stock, guanyà la medalla de plata. En la prova del scull individual quedà eliminat en la repesca.

## Referències

* ↑ «Marc Detton Olympic Results». sports-reference.com. Arxivat de l'original el 18 de setembre 2011. [Consulta: 16 gener 2018].
# Harry Jefferson

Harry Jefferson (Bombai, Raj Britànic, 9 de març de 1849 - Alcombe, Somerset, 23 de juny de 1918) va ser un regatista britànic, que va competir a cavall del segle xix i el segle xx. El 1900 va prendre part en els Jocs Olímpics de París on participà en la segona cursa de la categoria de 3 a 10 tones del programa de vela. En ella guanyà la medalla d'or formant equip amb Edward Hore i Howard Taylor.

## Referències

* ↑ «Harry Jefferson Olympic Results». sports-reference.com. Arxivat de l'original el 23 de setembre 2013. [Consulta: 23 octubre 2015].
# Luka (riu)

Luka o Luba és un riu de Meghalaya, que neix al cantó sud-est de les muntanyes Jaintia al límit amb el districte de North Cachar Hills. Corre en direcció sud-est per les muntanyes Jaintia i rep diversos rierols, fins que desaigua al Surma, prop del poble i mercat de Mulaghul ja al districte de Sylhet a Bangladesh.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Barbara Krug

Barbara Krug (Leipzig, 6 de maig de 1956) és una atleta alemanya, ja retirada, especialista en curses de velocitat, que va competir durant la dècada de 1970 sota bandera de la República Democràtica Alemanya.
El 1980 va prendre part en els Jocs Olímpics d'Estiu de Moscou on, formant equip amb Gabriele Löwe, Christina Lathan i Marita Koch, va guanyar la medalla de plata en la prova del 4x400 metres del programa d'atletisme.
En el seu palmarès també destaca una medalla d'or en el 4x400 metres del Campionat d'Europa d'atletisme de 1978, formant equip amb Christiane Marquardt, Marita Koch i Christina Lathan; i el campionat nacional del 4x400 metres de 1977 i dels 400 metres de pista cobertsa de 1979.
La seva carrera es va veure eclipsada per la figura de Marita Koch.

## Millors marques

* 400 metres. 51.03" (1980)

## Referències

* 1 2 3 4 Barbara Krug a Sports Reference (arxivat)
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 22 novembre 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 22 novembre 2020].
* ↑ «Track and Field Statistics». [Consulta: 22 novembre 2020].
# Baritèrids

Els baritèrids (Barytheriidae) són una família extinta de proboscidis que visqueren entre l'Eocè i l'Oligocè inferior al nord d'Àfrica i la península Aràbiga. Se n'han trobat restes a Egipte, Líbia, Oman i el Sàhara Occidental. Pesaven entre 200 i 3.600 kg. El seu aspecte recordava els hipopòtams. Eren bilofodonts i presentaven dos ullals curts a l'extrem de la mandíbula.

## Referències

* 1 2 Entrada «Barytheriidae» de la Paleobiology Database (en anglès). [Consulta: 3 gener 2023].
* ↑ Rose, 2006, p. 265.
* ↑ Agustí i Antón, 2002, p. 108.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Russula aeruginea

Russula aeruginea és una espècie de bolet pertanyent a la família de les russulàcies.

## Descripció

* És força carnós.
* El barret fa de 6 a 9 cm de diàmetre.
* Superfície brillant en el jove, eixuta en l'adult, verd grisenc empal·lidint a tons crema o bruns en el centre. No hi ha mai coloracions violetes.
* En bolets adults, la superfície acostuma a estar tacada de rovell.
* Cutícula separable.
* Làmines crema pàl·lid, en joves de gust coent, es taquen de bru.
* Cama blanca, de 6-9 cm de llarg, que tendeix a tacar-se de bru.
* Carn compacta, blanca, que embruneix al tall, inodora.
* Esporada de color crema.
* Reacció de la carn al sulfat de ferro: canvia en rosa ataronjat.
* Gust dolç i sense olor.

## Reproducció

Fructifica a l'estiu i la tardor.

## Hàbitat

A prop de bedolls i coníferes, i sobretot en terrenys silícics.

## Distribució geogràfica

Es troba a Europa i Nord-amèrica.

## Comestibilitat

És tòxic en cru i esdevé comestible un cop cuinat, però sense massa interés culinari.

## Referències

* ↑ Gràcia, Enric: Caçadors de bolets. La guia. Televisió de Catalunya, SA i Edicions La Magrana, SA. Barcelona, setembre del 2005.ISBN 84-7871-405-7. Pàg. 70.
* 1 2 www.vivelanaturaleza.com Arxivat 2010-12-02 a Wayback Machine. (castellà)
* ↑ AsturNatura (castellà)
* ↑ www.mushroomexpert.com (anglès)
* ↑ www.euskalnet.net Arxivat 2008-12-04 a Wayback Machine. (castellà)
* 1 2 www.xtec.cat (català)
* ↑ www.rogersmushrooms.com Arxivat 2015-02-14 a Wayback Machine. (anglès)
* ↑ www.naciodigital.cat (català)

## Bibliografia

* E. Garnweidner. Mushrooms and Toadstools of Britain and Europe. Collins. 1994.
* G. J. Krieglsteiner: Die Großpilze Baden-Württembergs. Band 2, Verlag Eugen Ulmer, Stuttgart, 2000, ISBN 3-8001-3531-0.

## Enllaços externs

* Species Fungorum (anglès)
* Catalogue of Life (anglès)
* MycoBank (anglès)
# Gaston Cailleux

Gaston Cailleux va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de bronze en la primera cursa de la categoria de 0 a ½ tona del programa de vela, formant equip amb Henri Monnot i Léon Tellier. En la segona de les curses d'aquesta categoria fou quart, mentre en la prova de classe oberta hagué d'abandonar.

## Referències

* 1 2 «Gaston Cailleux Olympic Results». sports-reference.com. Arxivat de l'original el 21 de febrer 2014. [Consulta: 30 setembre 2015].
# Marceau Fourcade

Marceau Fourcade (francès: Marceau Roger Fourcade) (Annaba, 28 de gener de 1905 - valor desconegut, valor desconegut) fou un remer francès que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la prova del dos amb timoner del programa de rem. Formà equip amb Georges Tapie i Noël Vandernotte.

## Referències

* ↑ «Marceau Fourcade Olympic Results». sports-reference.com. Arxivat de l'original el 17 d'abril 2020. [Consulta: 31 maig 2019].
# Harry Jones

Harry Jones (8 de maig de 1895 - 24 de desembre de 1956) va ser un regatista estatunidenc de naixement, però canadenc d'adopció que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en la categoria de 8 metres del programa de vela. Jones navegà a bord del Santa Maria junt a Ernest Cribb, Peter Gordon, Hubert Wallace, Ronald Maitland i George Gyles.

## Referències

* ↑ «Harry Jones Olympic Results». sports-reference.com. Arxivat de l'original el 18 d’abril 2020. [Consulta: 5 gener 2019].
# Gaston Alibert

Gaston Jules Louis Antoine Alibert (París, 22 de febrer de 1879 – París, 26 de desembre de 1917) va ser un tirador d'esgrima francès que va competir a principis del segle xx.
El 1900 va prendre part en els Jocs Olímpics de París, aconseguint al setena posició de la competició d'espasa.
Vuit anys més tard va prendre part en els Jocs Olímpics de Londres, on disputà dues proves del programa d'esgrima: les proves d'espasa individual i espasa per equips, junt a Herman Georges Berger, Charles Collignon i Eugène Olivier. En ambdues proves guanyà la medalla d'or.
Va morir de tuberculosi que havia contret mentre era al front de la Primera Guerra Mundial.

## Referències

* ↑ «Gaston Alibert Olympic Results». sports-reference.com. Arxivat de l'original el 23 d’octubre 2012. [Consulta: 7 novembre 2015].
# Barbara Niemczyk

Barbara Wiesława Hermel-Niemczyk (Łódź, Voivodat de Łódź, 18 d'abril de 1935) va ser una jugadora de voleibol polonesa que va competir durant la dècada de 1960 i 1970.
El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol. Quatre anys més tard, als Jocs de Ciutat de Mèxic revalidà la medalla de bronze en la competició de voleibol.
En el seu palmarès també destaquen dues medalles al Campionat d'Europa, una de plata el 1967, i una de bronz el 1971.
Entre 1964 i 1976 jugà 172 partits amb la seva selecció. A nivell de clubs jugà al Start Łódź, Chojeński KS Komunalni Łódź i SC Alzano. Guanyà la lliga polonesa en cinc ocasions, el 1968, 1971,1972, 1973 i 1976.

## Referències

* ↑ BARBARA NIEMCZYK a olympic.org
* ↑ «Barbara Niemczyk Olympic Results». sports-reference.com. Arxivat de l'original el 18 d'abril 2020. [Consulta: 22 novembre 2017].
* 1 2 Hermel Niemczyk Barbara Arxivat 2018-10-25 a Wayback Machine. a olimpijski.pl
# Kingòrids

Els kingòrids (Kingoriidae) són una família extinta de sinàpsids dicinodonts que visqueren al supercontinent de Gondwana entre el Permià superior i el Triàsic. Se n'han trobat restes fòssils a l'Índia, Malawi, Moçambic, Sud-àfrica, Tanzània i Zàmbia. El nom de la família es basa en Kingoria, un sinònim més modern de Dicynodontoides. Entre les autapomorfies que caracteritzen aquest grup hi ha el pendent ventrolateral que formen els postorbitaris, encavalcant-se parcialment amb els parietals per formar una cresta baixa a la línia mediana del crani, i la finestra mandibular força reduïda.

## Referències

* ↑ Entrada «Kungoriidae» de la Paleobiology Database (en anglès). [Consulta: 5 gener 2022].
* ↑ Fröbisch, Angielczyk i Sidor, 2010, p. 192.

## Bibliografia

* Fröbisch, J.; Angielczyk, K. D.; Sidor, C. A. «The Triassic dicynodont Kombuisia (Synapsida, Anomodontia) from Antarctica, a refuge from the terrestrial Permian-Triassic mass extinction» (en anglès). Naturwissenschaften, 97, 2, 2010, pàg. 187-196. DOI: 10.1007/s00114-009-0626-6.
# Mormopterus

Mormopterus és un gènere de ratpenats de la família dels molòssids que es troba a Àfrica, Austràlia, Moluques, Nova Guinea, Sumatra, Madagascar i Amèrica.

## Taxonomia
### Subgènere Mormopterus

* Ratpenat cuallarg de Natal (Mormopterus acetabulosus)
* Ratpenat cuallarg de Sumatra (Mormopterus doriae)
* Ratpenat cuallarg de François Moutou (Mormopterus francoismoutoui)
* Ratpenat cuallarg de Peters (Mormopterus jugularis)

### Incertae sedis

* M. barrancae †
* M. colombiensis †
* M. faustoi †
* M. helveticus †
* Ratpenat cuallarg de Kalinowski (Mormopterus kalinowskii)
* Ratpenat cuallarg cubà (Mormopterus minutus)
* M. nonhengensis †
* Ratpenat cuallarg peruà (Mormopterus phrudus)
* M. stehlini †

## Referències

* ↑ Entrada «Mormopterus» de la Paleobiology Database (en anglès). [Consulta: 20 desembre 2022].
* ↑ Mormopterus a Mammal Species of the World (MSW) (anglès) (anglès)
* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Rutland Water

Rutland Water és un llac artificial en el comtat de Rutland, prop de Oakham. Construït l'any 1976. Té grans àrees d'aiguamolls. És l'un dels llacs artificials més grans d'Europa, el més gran del Regne Unit per la seva superfície (10,86 km²) i el segon després de Kielder Water per la seva capacitat (124 000 000 m3). El lloc va ser designat lloc Ramsar des de 1991.

## Vegeu també

* Rutland

## Referències

* ↑ «Rutland Water» (en anglès).

## Enllaços externs

* (anglès) Comunitat de Rutland Website
* (anglès) Rutland County Council
* (anglès) Official Tourism Guide to Rutland Water
* (anglès) Rutland WaterReserve Arxivat 2019-05-08 a Wayback Machine.
# Georg Tallberg

Georg Tallberg (Hèlsinki, 6 d'abril de 1961) és un regatista finlandès, net i cosí de grans regatistes i casat amb la també regatista olímpica Anna Slunga.
El 1980 va prendre part en els Jocs Olímpics d'Estiu de Moscou, on va guanyar la medalla d'or en la categoria de la classe 470 del programa de vela. Va compartir vaixell amb Jouko Lindgren.

## Referències

* 1 2 «Georg Tallberg Olympic Results». sports-reference.com. Arxivat de l'original el 14 d’octubre 2010. [Consulta: 12 abril 2020].
# Marcel Boulenger

Marcel Jacques Boulenger (París, 9 de setembre de 1873 – Chantilly, Oise, 21 de maig de 1932) va ser un escriptor, periodista i tirador d'esgrima francès que va competir a cavall del segle xix i el segle xx. El 1900 va prendre part en els Jocs Olímpics de París, en què guanyà la medalla de bronze en la prova de floret. El 1912, a Estocolm, participà en la prova de literatura de les competicions d'art.
Com a escriptor destaca per diversos pastitxos, amb autobriografies atribuïdes a personatges imaginaris, en què el més cèlebre és Souvenirs du marquis de Floranges (1811-1834), precedit d'una biografia detallada d'aquest personatge imaginari.
En el període d'entreguerres va col·laborar als diaris L'Action française i la Revue des deux Mondes.

## Referències

* ↑ «Marcel Boulenger Olympic Results». sports-reference.com. Arxivat de l'original el 6 de gener 2009. [Consulta: 11 setembre 2015].
* ↑ Dictionnaire des auteurs Laffont-Bombiani, 1983, vol. II, pàg. 205
# Hendrik Kersken

Hendrik Kersken (Arnhem, 6 de gener de 1880 - Bergen op Zoom, 3 de desembre de 1967) va ser un regatista neerlandès que va competir a començaments del segle xx.
El 1928 va prendre part en els Jocs Olímpics d'Amsterdam, on va guanyar la medalla de plata en la regata de 8 metres del programa de vela, a bord de l'Hollandia, junt a Gerard de Vries Lentsch, Maarten de Wit, Cornelis van Staveren, Johannes van Hoolwerff i Lambertus Doedes.

## Referències

* ↑ «Henk Kersken Olympic Results». sports-reference.com. Arxivat de l'original el 3 de gener 2014. [Consulta: 12 juliol 2018].
# Carl Jaenisch

Carl Friedrich Andrèievitx von Jaenisch (11 d'abril de 1813, Vyborg, Gran Ducat de Finlàndia - 7 de març de 1872, Sant Petersburg) va ser un matemàtic, i jugador i teòric dels escacs russo-finès. En els anys 1840, era considerat com un dels millors jugadors del món. Analitzà (juntament amb Alexander Petrov) la defensa Petrov i el gambit Schliemann-Jaenisch.

## Biografia

Jaenisch havia començat la carrera militar a Finlàndia, i assolí el grau de Major, però aviat va mudar-se a Rússia per ensenyar Mecànica clàssica a Sant Petersburg. Va deixar l'exèrcit el 1838 per dedicar-se als escacs i les matemàtiques, dues disciplines que ell creia que estaven fermament relacionades, i a les quals dedicà la seva vida.

### Escriptor d'escacs i matemàtica

Va escriure tots els seus treballs en francès, sobre tres grans àrees temàtiques relacionades: escacs i matemàtiques, escacs i reglament, i anàlisi d'obertures. El 1837 publicà a Sant Petersburg el llibre Découvertes sur le cavalier (aux échecs), que provava de relacionar escacs i matemàtica. El 1842 va publicar el llibre Analyse nouvelle des Ouvertures du jeu des echecs, una obra en dos volums que és considerada com una de les pioneres en iniciar l'estudi de la moderna teoria de les obertures d'escacs, amb una àmplia anàlisi de la defensa Petroff.
El 1862-63 va publicar la seva obra principal: Traité des applications de l'analyse mathématique au jeu des échecs, en tres volums.

## Resultats destacats en competició

Entre 1838 i 1839, va jugar un matx per correspondència contra Lionel Kieseritzky - inacabat, perquè Kieseritzky es va haver de mudar a París. El 1849 va jugar un matx a Sant Petersburg contra Ilya Shumov, guanyant Jaenisch amb 2 victòries i una derrota. Jaenisch, considerat com un dels millors mestres russos del moment, va ser convidat (juntament amb Alexander Petrov i Ilya Shumov), a participar en el Torneig Internacional de Londres de 1851, però hi va arribar tard, i va haver de conformar-se a jugar un matx contra Howard Staunton, el qual va perdre (+2 =1 -7). Tres anys més tard, va perdre novament contra Ilya Shumov (+3 =4 -5).

## Partida destacada

Ilya Shumov vs Carl Jaenisch, San Petersburg, 1852. (Partida a chessville.com Arxivat 2012-10-26 a Wayback Machine.)
   1.e4 e5 2.f4 exf4 3.Ac4 Dh4+ 4.Rf1 g5 5.Cc3 Ag7 6.d4 d6 7.Cb5 Rd8 8.e5 Cc6 9.Cf3 Dh5 10.h4 h6 11.b4 Cge7 12.Cxc7 Rxc7 13.exd6+ Rxd6 14.b5 Ca5 15.Aa3+ Rd7 16.Ce5+ Axe5 17.Dxh5 Cxc4 18.Axe7 Ce3+ 19.Rf2 Rxe7 20.hxg5 Ag4 21.Dh4 Axd4 22.gxh6+ Rf8 23.Dg5 Cf5+ 24.Re1 Te8+ 25.Rd2 Tg8 26.Dxf5 Ae3+ 0-1

## Bibliografia

* Adriano Chicco, Giorgio Porreca: Dizionario enciclopedico degli scacchi, Mursia, Milà 1971.

## Referències

* ↑ «Nota biogràfica de Carl Friedrich Andrèievitx von Jaenisch» (en anglès). Chessgames.com. [Consulta: 31 octubre 2010].
* 1 2 La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* «Estimació Elo de Carl Jaenisch a chessmetrics.com» (en anglès). [Consulta: 31 octubre 2010].
# Nanictocephalus richardi

Nanictocephalus richardi és una espècie de sinàpsid extint de la família dels escaloposàurids (o un baurioïdeu basal) que visqué al sud d'Àfrica durant el Wuchiapingià (Permià superior). Se n'han trobat restes fòssils als afloraments de la zona d'associació Cistecephalus a la província sud-africana del Cap Oriental. Era un animal carnívor i de crani diminut.
Es tracta de l'única espècie del gènere Nanictocephalus.

## Referències

* 1 2 3 Entrada «Nanictocephalus richardi» de la Paleobiology Database (en anglès). [Consulta: 10 gener 2023].
* ↑ Elsler, A. «Macroevolution of early tetrapods» p. 210, 2018.
* ↑ Merrill i Rubidge, 2010, p. 51.
* ↑ Haughton, 1965, p. 6.

## Bibliografia

* Haughton, S. H. «The Rubidge Collection of fossil Karroo vertebrates» (en anglès). Palaeontologia Africana, 9, 1965, pàg. 1-17.
* Merrill, N.; Rubidge, B. S. «Changes in Permo-Triassic terrestrial tetrapod ecological representation in the Beaufort Group (Karoo Supergroup) of South Africa» (en anglès). Lethaia, 43, 1, 2010, pàg. 45-59. DOI: 10.1111/j.1502-3931.2009.00171.x.
# Liró gris

El liró gris (Glis glis) és un petit rosegador, l'única espècie del gènere Glis. És una espècie nadiua de tot Europa, llevat de la Gran Bretanya, on fou introduït al segle xx. És relativament freqüent a Catalunya. Viu a entre 50 i 2000 metres d'altitud, principalment als boscos caducifolis, on s'alimenta de glans i fages.
Els antics romans el criaven i se'l menjaven. Els criaven en balmes o, a les viles o ciutats, en contenidors de terracota (els gliraris), no gaire diferents de les gàbies d'hàmster d'avui dia.

## Referències

* ↑ Entrada «Glis glis» de la Paleobiology Database (en anglès). [Consulta: 20 desembre 2022].
* ↑ «Fitxa del liró gris». Ministeri d'Agricultura, Alimentació, i Medi Ambient d'Espanya. Arxivat de l'original el 2012-04-13. [Consulta: 6 gener 2013].(castellà)
* ↑ Burton, Maurice; Burton, Robert. International wildlife encyclopedia (en anglès). Tercerca edició. Nova York: Marshall Cavendish, 2002, p. 701. ISBN 0761472665.
* ↑ «Cat, dormouse and other Italian recipes» (en anglès). The Guardian, 17-02-2010.
Espècies vivents de lirons :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Glirinae :
Graphiurinae :
Leithiinae :
Categoria :